b"\n_START_ARTICLE_\nSweeney Todd: el barber diab\xc3\xb2lic del carrer Fleet (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nSweeney Tood narra la hist\xc3\xb2ria de Benjamin Barker, empresonat durant quinze anys lluny de la seva llar a Londres degut a una falsa acusaci\xc3\xb3 del jutge Turpin, que nom\xc3\xa9s volia quedar-se amb la seva esposa. A la tornada del seu injust captiveri, Barker torna buscant la seva fam\xc3\xadlia, per\xc3\xb2 descobreix que la seva esposa va enverinar-se i que el jutge Turpin t\xc3\xa9 captiva la seva filla, Johanna._NEWLINE_Llavors Benjamin Barker canvia el seu nom pel de Sweeney Todd, torna a la seva antiga barberia i comen\xc3\xa7a a tramar la seva venjan\xc3\xa7a, mentre va assassinant diferents persones amb la seva navalla de barber. Per a aix\xc3\xb2 s'aliar\xc3\xa0 amb la senyora Lovett, la solit\xc3\xa0ria propiet\xc3\xa0ria del local ubicat sota la barberia. A la sanguin\xc3\xa0ria venjan\xc3\xa7a ella trobar\xc3\xa0 un mode d'atiar el seu negoci d'empanades de carn amb les v\xc3\xadctimes del seu company del pis de dalt._NEWLINE_Com a hist\xc3\xb2ria paral\xc2\xb7lela, Anthony Hope, que rescat\xc3\xa0 Sweeney Todd del mar, coneix Johanna, captiva pel jutge Turpin, sense saber que \xc3\xa9s filla del barber, i tramen juntament amb Sweeney la seva alliberaci\xc3\xb3."